A határozati javaslat elfogadásához

egyszerű többség szükséges!

**IV. Előterjesztés**

**BODOLYABÉR Község Önkormányzat KÉPVISELŐ-TESTÜLETÉNEK**

**2024. szeptember 19. napján 1700 órakor tartandó rendes, nyilvános ülésére**

**Tárgy: Döntés a Bursa Hungarica Felsőoktatási Önkormányzati Ösztöndíjrendszerben való részvételről**

**Előterjesztő: Pataki Sándorné** polgármester

**Tisztelt Képviselő-testület!**

A Kulturális és Innovációs Minisztérium megbízásából a Nemzeti Kulturális Támogatáskezelő **nyílt pályázat** keretében meghirdeti a Bursa Hungarica Felsőoktatási Önkormányzati Ösztöndíjpályázatot **felsőoktatási hallgatók** számára a **2024/2025. tanév második és a 2025/2026. tanév első félévére vonatkozóan a** hátrányos helyzetű, szociálisan rászoruló fiatalok felsőoktatási tanulmányainak támogatására.

A Bursa Hungarica Ösztöndíjrendszer célja, hogy a szociális támogatási rendszerben azon a szinten történjen a döntéshozatal, ahol a legtöbb ismerettel rendelkeznek a rászorultság elbírálásához.

Azok az Önkormányzatok, akik csatlakozni kívánnak az NKTK által kiírt pályázathoz, az erről szóló Csatlakozási nyilatkozat aláírásával 2024. szeptember 30. napjáig tehetik meg. A pályázathoz való csatlakozás kizárólag az EPER-Bursa rendszerben történik.

A Csatlakozási nyilatkozat visszaküldése önmagában nem jelent anyagi kötelezettségvállalást, az önkormányzat a benyújtott pályázatok ismeretében dönt a támogatási összegek odaítéléséről.

Ennek megfelelően az önkormányzat által évente kiírt Bursa Hungarica Felsőoktatási Önkormányzati Ösztöndíjpályázat (a továbbiakban: Bursa Hungarica Ösztöndíjpályázat) helyben kerül elbírálásra.

A támogatás havi összegét pályázónként állapítja meg az önkormányzat, a személyesen vagy postai úton benyújtott kérelem alapján.

A települési önkormányzat a határidőn belül benyújtott, formailag megfelelő pályázat elbírálása alapján a pályázót minimum 1.000 forint havi támogatásban részesíti, vagy a pályázó támogatási igényét elutasítja. A települési önkormányzat az elbírálás során már meglévő szabályzatai vagy a Bursa Hungarica Ösztöndíjrendszer elbírálására elfogadott szabályzata alapján jár el és bírálati döntését az EPER-Bursa rendszerben rögzíti.

Kérem a Tisztelt Képviselő-testületet, hogy az alábbi határozati javaslatot szíveskedjenek elfogadni.

***H a t á r o z a t i j a v a s l a t:***

**…/2024. (IX.19.) önkormányzat határozat:**

**a Bursa Hungarica Felsőoktatási Önkormányzati Ösztöndíjrendszerben való részvételről**

Bodolyabér Községi Önkormányzat Képviselő-testülete részt kíván venni a Bursa Hungarica Felsőoktatási Önkormányzati Ösztöndíjrendszerben és felhatalmazza a polgármestert a csatlakozási nyilatkozat benyújtására.

Felelős: Pataki Sándornépolgármester

Határidő: Értelemszerűen

Határozatról értesül: Pénzügy

Irattár

Bodolyabér, 2024. szeptember 12.

**Pataki Sándorné sk.**

polgármester